весели истории за Свети Петър
Някаква млада двойка - годеници, тъкмо пътували с колата към църквата да се женят, и се случила страшна катастрофа, която ги убила на място.
 Възнесли се веднага на небето, и понеже били праведни, попаднали пред вратата на рая.
 - Заповядайте вътре, чеда мои! - казал им Свети Петър.
 - Ама Свети Петре, ние много се обичаме и искаме да те питаме нещо. Ние много искаме да се оженим, та питаме дали в рая хората могат да се женят. Ако не може - не щем да влизаме.
 - Чакайте тук, отивам да проверя. - казал Петър и изчезнал.
 Седят двамата пред вратите на рая и си мислят:
 "Добре де, това е рай все пак - ще стоим тук вечно. Ами ако се оженим, а след хиляда години се окаже, че не си допадаме напълно?"
 Чакали, мислили си такива неща, пак чакали, пак мислили...
 Свети Петър се върнал чак след три месеца:
 - Радвайте се, чеда мои! Можете да се ожените!
 - Ама Свети Петре, ние искаме и друго да попитаме... А може ли да се разведем после?
 - Аман от вас! - викнал гневно Свети Петър. - Влизайте веднага без повече въпроси! Аз три месеца губя заради тях да намеря свещеник в рая да ги венчае, а те сега имат нахалството да ме пратят да търся адвокат!